അഫ്ഗാനില് വിവാഹാഘോഷത്തിനിടെ തോക്കുധാരികളുടെ ആക്രമണം കാബൂള്: കിഴക്കന് അഫ്ഗാനിസ്താനില് വിവാഹച്ചടങ്ങില് സംഗീത പരിപാടി നിര്ത്തണമെന്നാവശ്യപ്പെട്ട് തോക്കുധാരികളുടെ ആക്രമണം. ആക്രമണത്തില് രണ്ടുപേര് കൊല്ലപ്പെട്ടതായും 10 പേര്ക്ക് പരിക്കേറ്റതായും അധികൃതര് പറഞ്ഞു. താലിബാന് അംഗങ്ങളാണെന്ന് പറഞ്ഞാണ് ആക്രമികള് വെടിയുതിര്ത്തത്. മൂന്ന് ആക്രമികളില് രണ്ടുപേരെ അറസ്റ്റ് ചെയ്തതായി താലിബാന് അറിയിച്ചു.താലിബാന് മുമ്ബ് അഫ്ഗാന് ഭരിച്ചപ്പോള് സംഗീതം നിരോധിച്ചിരുന്നു. ഇത്തവണ അധികാരം പിടിച്ചെടുത്തപ്പോള് സംഗീതപരിപാടികള്ക്ക് താലിബാന് നിരോധനം ഏര്പ്പെടുത്തിയിട്ടില്ല. നംഗാര്ഹര് പ്രവിശ്യയിലാണ് കഴിഞ്ഞ ദിവസം വിവാഹാഘോഷം നടന്നത്.നാലു ദമ്ബതികളാണ് ചടങ്ങില് വിവാഹിതരായത്. ചടങ്ങില് സംഗീതപരിപാടി അവതരിപ്പിക്കാന് പ്രാദേശിക താലിബാന് നേതാവിെന്റ അനുമതി വാങ്ങിയിരുന്നു.